[{"text_idx": "#000000", "text": "La Ondo de Esperanto forlasos paperon"}, {"text_idx": "#000001", "text": "Ekde la jars\u0302ang\u0302o unu el la plej popularaj internaciaj Esperanto-gazetoj, La Ondo de Esperanto, ne plu aperos en papera formo, sed nur elektronike. Aleksandr Korj\u0302enkov fondis la gazeton en 1991 kaj redaktas g\u0302in de tiam. Ni petis lin rakonti kial la papera eldono c\u0302esos."}, {"text_idx": "#000002", "text": "Aleksandr Korj\u0302enkov: La c\u0302efaj kau\u0306zoj de nia decido estas ne ekonomiaj (malpopularig\u0302o de papergazetoj kaj kreskado de pos\u0302taj tarifoj), kiuj validas por c\u0302iuj Esperantaj gazetoj, sed niaj nunaj cirkonstancoj."}, {"text_idx": "#000004", "text": "\u2013 Due, por ni (jam nejunaj kaj nesanaj) ig\u0302as c\u0302iam malpli facile transporti pezajn sakojn kun Ondoj kaj pasigi noktojn en malkomfortaj kaj malmultig\u0302antaj busoj cirkulantaj inter Kaliningrado (la redaktourbo), Pollando (nia preslando) kaj Litovio (nia ekspedolando), suprenigi la pezaj\u0302ojn al amiko en Kau\u0306no, en kies log\u0302ejo okazas la enkovertigado, post kelkaj horoj denove malsuprenigi la sakojn kaj transporti ilin al la c\u0302efpos\u0302tejo ktp. Kaj kiam, farinte la ekspedan laboron, ni venas al busa stacio kun biletoj al Kaliningrado, povas okazi, ke tiutage buso ne venas pro tro malmultaj venditaj biletoj, kaj ni devas prokrasti la revenon."}, {"text_idx": "#000005", "text": "\u2013 C\u0302e la bitgazeto la distribuo estas tre facila kaj mallonga. Ni do gajnas du-tri labortagojn c\u0302iumonate kaj ne bezonas aldone unu-du ripoztagojn post la reveno el la elc\u0302erpaj vojag\u0302oj, do temas pri tri au\u0306 kvar gajnitaj tagoj por ni monate, kaj jare tio sumig\u0302as je pli ol unu monato."}, {"text_idx": "#000006", "text": "Kial vi uzas tian strangan sistemon kun redaktado en Ruslando, presado en Pollando kaj ekspedo el Litovio? Kial vi ne faras c\u0302ion en Kaliningrado?"}, {"text_idx": "#000007", "text": "\u2013 Antau\u0306 pli ol dek jaroj ni komencis presigi la revuon en Olsztyn (Pollando) kaj dissendi g\u0302in de tie. Tio ne nur reduktis la pres- kaj sendo-kostojn, sed ankau\u0306 la tempon de la pos\u0302ta sendado. Sed antau\u0306 tri jaroj pro subita 2,5-obla kresko de la sendokostoj, ni komencis veturigi la presitan stokon el Olsztyn al Kau\u0306no (Litovio), kie la sendokostoj estas preskau\u0306 duoble malpli altaj ol en Pollando (kelkfoje ni ankau\u0306 presigis la revuon en Kau\u0306no). Ja por ni estus ege pli facile fari c\u0302ion en Kaliningrado, sed c\u0302i tiel la revuo ig\u0302us pli kosta, malpli bonkvalita, kaj la pos\u0302ta sendado dau\u0306rus je kelkaj semajnoj pli longe ol nun, rezulte sekvus multaj malabonoj."}, {"text_idx": "#000010", "text": "Aleksandr Korj\u0302enkov.Foto: Ziko van Dijk."}, {"text_idx": "#000011", "text": "\u2013 La elektronika versio de La Ondo ekzistas jam dum dek jaroj, kaj pli ol kvarono de la legantoj elektis g\u0302in en la tri lastaj jaroj, do ne temas pri io tute nova, tamen la nuna transiro ja signifas ion novan. G\u0302is nun la pdf-versio estis nur kopio de la papera eldono, kaj g\u0302i ne estis oportuna por legi la tutan pag\u0302on A4 surekrane, sed nun ni primare celas oportunecon por tiuj, kiuj legos La Ondon per komputilo au\u0306 librolegilo. La testado per pluraj aparatoj kaj legoprogramoj dau\u0306ris sufic\u0302e longe, kaj s\u0302ajnas, ke ni sukcesis, c\u0302ar post la eldono de la januara Ondo ni ne ricevis plendojn. Aliflanke, nun ne plu gravas la 24-pag\u0302a limo (pro la pezokategorio), kaj c\u0302i-jare pli ofte aperos longaj tekstoj. Vidu mem, la januara Ondo estas 65-pag\u0302a!"}, {"text_idx": "#000012", "text": "\u2013 Se temas pri la prezo \u2013 g\u0302i ne s\u0302ang\u0302ig\u0302is kaj restas 15 eu\u0306roj por la tuta jaro, tamen temas ne plu pri nur pdf legebla komputile, sed ankau\u0306 pri dosiero lau\u0306 la normo ePub por la uzantoj de librolegiloj kaj sag\u0302telefonoj. Oni povas els\u0302uti ambau\u0306 au\u0306 nur unu el ili."}, {"text_idx": "#000013", "text": "Vi komencis eldoni La Ondon de Esperanto en 1991, sed samnoma periodaj\u0302o aperadis en Ruslando jam antau\u0306 la revolucio. C\u0302u vi konsideras vin dau\u0306riganto de g\u0302ia laboro? Kiel evoluis via Ondo dum la pasintaj 25 jaroj?"}, {"text_idx": "#000014", "text": "\u2013 Studinte plurajn eldonprojektojn, kies sperton ni povus iel utiligi, ni trovis la plej inspira por ni ne la gazetan agadon de SEU, ASE au\u0306 SEJM, sed la eldonadon de Aleksandr Sah\u0302arov, kiu fondis en Ruslando sendependajn gazeton kaj eldonejon-libroservon, do ni pruntis la nomon La Ondo de Esperanto kaj lau\u0306leg\u0302e registris g\u0302in; tiusence ni jes estas dau\u0306rigantoj de la Sah\u0302arova sendependeco, al kiu ni aldonis pli da internacieco kaj bunta magazineco ol estis c\u0302e nia Moskva antau\u0306ulo. Sed ni dau\u0306rigis ankau\u0306 nian propran sperton, tiun de samizdata (neleg\u0302a kaj ekstercenzura) eldonado de la movada informilo Ekzakte kaj de la kultura almanako Sezonoj."}, {"text_idx": "#000016", "text": "La Ondo de Esperanto estas unika tiurilate, ke g\u0302i ne estas dependa de ajna organizaj\u0302o. Sed ankau\u0306 sendependa eldonisto devas vivteni sin. C\u0302u vi kaj via familio dum la lastaj 25 jaroj vivtenis vin nur per Esperanta laboro? C\u0302u tio plu eblos?"}, {"text_idx": "#000018", "text": "\u2013 Efektive, dum la lastaj 25 jaroj nin vivtenis niaj libroj kaj gazeto, kaj ni ne kredas, ke subite ni ekricevos monon el alia fonto, krom eta pensio, kiun Halina, la eldonanto, jam ricevas. Do nia vivnivelo dependas nur de la ac\u0302etemo kaj abonemo de la esperantistaro, por kiu ni devas proponi nur tion, kion nia \u201cverda popolo\u201d taksos ac\u0302etinda kaj aboninda."}, {"text_idx": "#000019", "text": "Kiel evoluis la abonkvanto kaj la ekonomia situacio de La Ondo de Esperanto dum la pasintaj jardekoj? Kiom da elektronikaj abonantoj vi bezonos por povi dau\u0306rigi vian laboron?"}, {"text_idx": "#000021", "text": "En 2016 c\u0302irkau\u0306 30% el la abonantoj (134) estis elektronikaj."}, {"text_idx": "#000022", "text": "\u2013 Kiom da abonantoj ni bezonas? Nu, en 2016 ni enspezis c\u0302irkau\u0306 1.600 eu\u0306rojn pro la bitgazeto kaj iom pli ol 2.000 eu\u0306rojn pro la papera eldono (devus esti nur c\u0302irkau\u0306 1.500, sed ni faris jarfine duoblan numeron, kiu savis nian financon). Mi diru, ke ni bezonas profiti almenau\u0306 4.000 eu\u0306rojn jare aldone al la pensio por kovri la bazajn vivbezonojn. Estas klare, ke ni ne ricevos la necesajn 300 abonojn (nin atingas ne 15 eu\u0306roj, sed c\u0302irkau\u0306 13 pro maklero por perantoj kaj depreno de PayPal), sed ni esperas pri almenau\u0306 180 abonkotizoj, kiuj donos al ni c\u0302irkau\u0306 2.500 eu\u0306rojn, kaj la ceteron ni penos ricevi per librovendado kaj donacoj."}, {"text_idx": "#000023", "text": "La gazeto estos havebla kiel pdf kaj epub. C\u0302u vi konsideris aliajn liverformojn, unuavice legadon rekte en retejo, post ensaluto?"}, {"text_idx": "#000026", "text": "\u2013 En 2017 ni ne povos fari tion pro tio, ke c\u0302i-jare ni nepre devas fini nian enciklopedian projekton NDK (= Nia Diligenta Kolegaro), por kiu ni devas dedic\u0302i pli da tempo ol por la revuo, sed, se la nuna jaro estos sukcesa, eble en 2018 la gazeto aperos pli ofte. Finfine, ekde la fino de oktobro en nia novaj\u0302retejo La Balta Ondo c\u0302iutage aperas nova informo."}, {"text_idx": "#000027", "text": "La januara numero de La Ondo de Esperanto nun senpage legeblas en la retejo."}, {"text_idx": "#000028", "text": "Heroldo esperas ekhavi 3.600 abonantojn"}, {"text_idx": "#000031", "text": "Tre interesa intervjuo. La klarigoj de Aleksandr Korj\u0302enkov pri la nedependeco de La Ondo de Esperanto de ajna organizaj\u0302o estas grava informo por ni, kiu de nun eldonos la gazeton Heroldo de Esperanto.\nVervere, ni estas preparitaj por esti kritikataj kaj de rau\u0306mistoj kaj de finvenkistoj, c\u0302ar, same kiel La Ondo de Esperanto, Heroldo de Esperanto estos tute sendependa de ajna organizaj\u0302o, E-tendenco au\u0306 grupo. Sed tio signifas en la praktiko, ke c\u0302iuj estos traktitaj egale...c\u0302iuj havos la rajton sin esprimi per Heroldo. Krome, Heroldo traktos c\u0302iuj tre objektive, per tute j\u0302urnalismaj principoj.\nBedau\u0306rinde, en Esperantujo, oni tro kverelas pro siaj opinioj. Unu afero estas debato de ideoj, tute alia estas la tro fervora sinteno, kvazau\u0306 religia, de multaj esperantistoj rilate siajn vid- kaj deirpunktojn. Debati ideojn ne estas malbona afero, sed la senfina persona atakado de unuj kontrau\u0306 aliaj pro siaj ideoj estas tute nebona situacio, kiun Heroldo ne subtenos.\nNi preferos kalkuli pri malabonigo (au\u0306 neabono) ol rezigni pri nia sendependeco. Krome, mi multe fidas pri la racieco de la esperantistoj kaj pri la sincerero de sia kredado pri lingvaj rajtoj kaj lau\u0306doj pri la agado kontrau\u0306 c\u0302iuspeca diskriminacio. Tiaj homoj, kiuj predikas favore al la lingvaj rajtoj kaj sin prezentas kontrau\u0306 c\u0302ia diskriminacio, certe ne furiozig\u0302os pro la sendependeco de Heroldo de Esperanto kiu traktos c\u0302iujn esperantistoj lau\u0306 sia rajto je komunikado kaj tute sendiskriminacie malfermos siajn pag\u0302oj al c\u0302iuj E-tendecoj, organizaj\u0302oj ktp.\nKompreneble, ni ankau\u0306 ne rezignos pri nia propra opinio kaj ne hezitos prezenti nian propran vidpunkton, kiel faris Teo Jung, la fondinto de Heroldo."}, {"text_idx": "#000035", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000036", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000037", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000039", "text": "Alig\u0302i al 400 aliaj abonantoj"}]